钦定古今图书集成/明伦汇编/人事典/第107卷 > 《管子》 > 《扫地二首》明·辛全
## 钦定古今图书集成/明伦汇编/人事典/第107卷 > 《管子》 > 《扫地二首》明·辛全

此地本干净，如何积土尘。待予扫除净，另辟一乾坤。

又

昨日阶前土，重重扑我裳。呼童洒扫净，击缶迓羲皇。

《家语致思篇》：“孔子之楚，而有渔者献鱼焉，夫子再拜
受之，使弟子扫地，将以享祭。”

《前汉书。齐悼惠王传》：周勃少时，欲求见齐相曹参，家
贫无以自通，乃常独早，埽齐相舍人门外。舍人怪之，
以为物，而司之得勃。勃曰：“愿见相君，无因故为子埽”，
欲以求见。于是舍人见勃曹参，因以为舍人。

《后汉书列传序》：“安帝时，汝南薛包孟尝好学笃行，以
至孝闻。及父娶后妻而憎包，分出之。包日夜号泣，不
能去，至被驱杖。不得已，庐于舍外，旦入而洒埽。父怒，
又逐之。”

《第五伦传》：“伦为乡啬夫，平徭赋，理怨结，得人欢心。自
以为久宦不达，遂将家属客河东，变名姓，自称王伯
齐，载盐往来太原、上党，所过辄为粪除而去，陌上号
为道士。”按注：粪除，犹扫除也。

《赵孝传》：“孝尝从长安还，欲止邮亭。亭长先时闻孝当
过，以有长者客，埽洒待之。”

《张让传》：“帝使掖庭令毕岚作翻车渴乌，施于桥西，用
洒南北郊路，以省百姓洒道之费。”

《陈蕃传》：蕃尝闲处一室，而庭宇芜秽，父友同郡薛勤
来候之，谓蕃曰：“孺子何不洒埽以待宾客？”蕃曰：“大丈
夫处世，当埽除天下，安事一室乎？”勤知其有清世志，
甚奇之。

《世说新语补》：“郭林宗每行，宿逆旅，辄躬自洒埽，及明
去。后人至，见之曰：‘此必郭有道昨宿处也’。”

《魏志王凌传》注：《魏略》曰：凌为长，遇事髡刑，五岁当道
埽除。时太祖车过，问“此何徒？左右以状对。太祖曰：‘此
子师兄子也，所坐亦公耳’。于是主者选为骁骑主簿。”
《辽史景宗睿知皇后传》：“后萧氏，讳绰，小字燕燕，北府
宰相思温女，早慧。思温尝观诸女埽地，惟后洁除，喜
曰：‘此女必能成家’。帝即位，选为贵妃，寻册为皇后，生”
圣宗。

《冷斋夜话》：“谢逸字无逸，临川人，胜士也。朱世英以德
行荐于朝，当入学，意欲不行，不得已诣之，信宿而返。
所居一堂，生涯如庞蕴。予尝过之，少君方炊，稚子宗
野汲水，而无逸诵书埽除，顾见予放帚，大笑曰：‘聊复
尔耳’。予作偈曰：‘老妻营炊，稚子汲水。庞公埽除，丹霞
适至。弃帚迎朋，一笑相视。不必灵照，多说道理’。世英”
闻之，亦作偈曰：“提篮临照，埽地谢公。一般是面，做作
不同。不假语默，通透玲珑。更若不会，换手捶胸。”
《齐东野语》：岳鹏举征群盗过庐陵，托宿廛市。质明，为
主人洒埽门宇，洗涤盆盎而去。

《寓圃杂记》：乡先生尤安礼，字文度，朝廷授以祭酒，奏
曰：“‘臣无德，有命为都宪’。又奏曰：‘臣无材’。”遂擢为贵州
参议，罢官归吴有一子，先生命之洒埽执篲以问曰：
“‘大人地从何处埽起’？可见其家谦厚之风也。”

《清暑笔谈》：暇日过僧寺，入净室，见僧埽地次曰：“净室
何须著埽。”僧拈起帚柄近前曰：“土上加灰。”余曰：“棒不
著便好与二十帚柄”去
香案牍宋来子常洒埽一市。

《诗经唐风》山有枢章：“子有廷内，弗洒弗埽。”

《豳风东山章》：“洒埽穹窒，我征聿至。”按注：行者之妻思
其夫之劳苦，洒埽穹窒，以待其归，而其夫之行忽已
至矣。

《小雅伐木》章：“于粲洒埽，陈馈八簋。”

《大雅·抑四章》：“洒埽廷内，维民之章。”按注：“章，表也。”按《大
全》：丰氏曰：“洒埽廷内，举家之事也。家齐，不足以为民
之章乎《礼记曲礼》：“纳女于大夫曰备埽洒。”

《内则》：凡内外，鸡初鸣洒埽，室堂及庭布席，各从其事。
《丧大记》：“疾病，外内皆埽。”按疏：“外内皆埽者，为宾客来
问病者。”

《武进县志》：元旦戒不埽地即埽，必向内，勿除垢秽于
外。尝见《唐书》载此事云：“恐埽去如愿也。”如愿，吉鬼。

《稽神录》：“徐仲宝者，长沙人。所居道南有大枯树，合抱
无数，有仆夫洒埽其下，沙中获钱百馀，以告仲宝，仲
宝自往，亦获数百。日每需钱即往埽其下，必有所得。”
《龙兴慈记》：“圣祖埽梵宇，以帚击伽蓝像，令缩足起，待
我埽，即缩起。”

《礼记》：